เริ่มต้นมีอาการเจ็บคอ คอแห้งมากไอเล็กน้อย หายใจลำบาก(หายใจแล้วดังฟิ๊ดบางครั้ง)กลืนลำบากนิดหน่อย รู้สึกไม่ค่อยมีแรง คันและร้อนที่ตามีขี้ตาเยอะเวลาตื่นนอน ปวดที่บ่ากับท้ายทอย แต่ไม่มีไข้ครับ อุณหภูมิไม่เคยเกิน36.5 เป็นมา5วันแล้วครับ จริงๆผมกลัวเป็นโควิดมากๆเลยครับ แต่ผมเคยเป็นกรดไหลย้อนมาก่อน อาการแบบนี้ใช่กรดไหลย้อนมั้ยครับ(เพราะไม่เคยเป็นหนักแบบนี้)
สวัสดีค่ะ อาการเจ็บคอ หายใจลำบากดังกล่าวมานั้น อาจจะเกี่ยวกับทางเดินหายใจติดเชื้อเช่นคออักเสบ ต่อมทอนซิลอักเสบ หลอดลมหรือปอดอักเสบเป็นต้น ซึ่งจะเป็นการติดเชื้อโควิดหรือไม่ คงต้องดูประวัติเสี่ยงร่วมด้วย ว่าได้เดินทางไปยังประเทศที่รัฐบาลได้ออกประกาศเตือนมาภายใน 14 วันหรือเปล่า แต่ถ้าไม่ได้มีไข้เลยดังที่กล่าวมา โอกาสจะติดเชื้อก็มีน้อยค่ะสาเหตุเรื่องกรดไหลย้อนก็ยังเป็นได้ คืออาจทำให้มีอาการเจ็บและระคายคอ ไอจากกรดที่ไหลย้อนขึ้นมาได้เช่นกันดังนั้นเบื้องต้นแนะนำการดื่มมากๆ รับประทายาแก้ไอ แก้เจ็บคอได้ กินแล้วไม่นอนทันที นั่งหัวสูงไว้ก่อน 3 ชั่วโมง และหากอาการยังไม่ดีขึ้น อ่อนเพลียมาก วัดไข้อุณหภูมิกายเกิน 37.5 องศา ควรจะไปพบแพทย์